ન્યૂયોર્ક: અમેરિકામાં વર્લ્ડ ટ્રેડ સેન્ટર પર થયેલા દુનિયાના સૌથી મોટા આતંકી હુમલાને આજે મંગળવારે 17 વર્ષ પૂરાં થયાં. આ અવસરે ન્યુયોર્ક સિટીના એક સબ-વે રેલવે સ્ટેશનને ફરી ખુલ્લું મુકાયું હતું. 11 સપ્ટેમ્બર 2001ના રોજ જ્યારે ન્યુયોર્ક સ્થિત ટિ્વન ટાવર્સને નિશાન બનાવાયાં ત્યારે આ સ્ટેશન સંપૂર્ણપણે નષ્ટ થઈ ગયું હતું. ફરીવાર સ્થાપિત થયેલા આ સ્ટેશનનું નામ કોર્ટલેન્ડેટ સ્ટોપ રખાયું છે. આ નામ એટલા માટે આપ્યું છે કે કેમ કે આ જ શેરીમાં ટિ્વન ટાવર્સ આવેલાં હતાં. 17 વર્ષ બાદ આ સ્ટેશન પર યાત્રી આવ્યા અને પ્રથમ ટ્રેન પસાર થઈ.